Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 425/11/7710	Stará Ľubovňa, 28.3.2012
EEČ : 2-59-10-2012

U Z N E S E N I E

Trestná vec:	obvinený XXXXX 
Zločin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno c,  d  a nedovolené ozborojovanie a obchodovanie so zbraňami podľa § 294  odsek 2 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
1/  dňa 19.9.2011 okolo 21.30 hod. počas kontroly hliadkou Obvodného oddelenia PZ v XXXXX nad  rómskou osadou v Podsadku-XXXXX, v pánskej príručnej taštičke, ktorú mal pri sebe, neoprávnene prechovával v troch igelitových sáčkoch o rozmeroch 4 x 7,5 cm 12  ks alobalových skladačiek rôznych rozmerov s obsahom bielej kryštalickej látky a 1 kus 2,5 ml zatavenej injekčnej striekačky s obsahom bielej kryštalickej látky, ktoré si zadovážil nezisteným spôsobom a ktoré dobrovoľne vydal, kde uvedená kryštalická  látka podľa znaleckého posudku Kriminalisticko-expertízneho ústavu PZ v Košiciach je označená ako metamfetamín, ktorý je v zmysle zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov, zaradený do II. skupiny omamných látok, pričom bolo zistené, že z 0,37 g je možné pripraviť od 16 do 29 obvykle jednorázových dávok, s priemerným obsahom účinnej látky THC (tetrahydrokanabinolu) od 74,8 % do 76 %, ktorý je spôsobilý ovplyvniť psychiku užívateľa. 

2/ Dňa 12.9.2011 okolo 18.30 hod. v XXXXX, na Ul. mýtnej, pri rodinnom dome č. 95 bol  kontrolovaný hliadkou polície, kde pri kontrole osadky osobného motorového vozidla zn. XXXXX  bol vyzvaný, aby dobrovoľne vydal krátku strelnú zbraň FLOBERT tmavej farby s drevenou rukoväťou nezistenej značky bez identifikačných údajov kalibru 6 mm, bez munície, ktorú mal pri sebe v nelegálnej držbe.

3/ Dňa 13.10.2011 v čase okolo 15.45 hod. na Ul. mýtnej v XXXXX, kde sa v tom čase zdržiaval,  mu príslušníkmi polície bolo zaistených  6 ks igelitových sáčkov o rozmeroch 4 x 7 cm s obsahom spolu 77 ks alobalových skladačiek rôznych rozmerov s obsahom bielej kryštalilckej látky o celkovej hmotnosti  0,17 g, 1 ks  uzatvárateľného sáčku o rozmeroch 4 x 7 cm s obsahom bielej kryštalickej látky o celkovej hmotnosti 0,65 g, ktorú si zadovážil nezisteným spôsobom a ktorá bola podľa znaleckého posudku Kriminalistického a expertízneho ústavu PZ v Košiciach označená ako metamfetamín, ktorý patrí v zmysle zákona   NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov  do II. skupiny omamných látok, pričom bolo zistené, že z predloženého množstva  2,58  g s priemerným obsahom od 68,2 % do 73,4 % účinnej THC (tetrahydrokanabinolu) je možné pripraviť od 46 do 182  obvyklých jednorazových dávok, ktoré by boli schopné ovplyvniť psychiku užívateľa a naviac mal pri sebe 1 ks uzatvárateľného igelitového sáčku o rozmeroch 4 x 7 cm s obsahom rastlinnej sušiny zelenej farby o celkovej hmotnosti 0,64 g, s obsahom THC (tetrahydrokanabinolu) účinnej látky marihuany 10,5 %, čo predstavuje od 2 do 6 obvyle jednorazových dávok, pričom táto látka  podlieha ustanoveniam  zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov a patrí do I. skupiny omamných látok,
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
	Trestné stíhanie bolo začaté  povereným príslušníkom PZ  v XXXXX podľa § 199 ods. 1 Tr. por. a potom  vyšetrovateľom  OKP  v XXXXX podľa  § 206 ods. 1 Tr. por. bolo  vznesené  obvinenie  XXXXX pre zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1, písm. c/, písm. d/ Tr. zák., tiež pre zločin nedovoleného ozbrojovania a obchodovania so zbraňami podľa § 294 ods. 2 Tr. zák. 

	Do vyšetrovacieho spisu vyšetrovateľ pripojil výsluch obvineného XXXXX, výsluchy svedkov XXXXX a XXXXX, znalecký posudok z odvetvia psychiatrie, znalecké posudky Kriminalistického a expertízneho ústavu PZ v Košiciach, zápisnice o obhliadke miesta činu s fotodokumentáciami, správu o povesti, správu Obvodného úradu, Odboru všeobecnej a vnútornej správy v XXXXX a odpis z registra trestov.

	V priebehu vyšetrovania boli na obvineného XXXXX pribratí znalci z odboru zdravotníctva, odvetvia psychiatrie. Znalci u obvineného diagnostikovali  duševnú chorobu - schyzoafektívnu poruchu zmiešaného typu, t.č. v čiastočnej remisií, pričom tiež zistili i duševnú poruchu  - Abúzus viacerých drog, resp. iných psychoaktívnych látok (pervitín, marihuana), syndróm závislosti od nikotínu a Abúzus (nadmerné užívanie) alkoholu, bez prejavov závislosti. Znalci ďalej zistili, že v čase spáchania skutkov obvinený trpel zistenou duševnou chorobou paranoidnou schizofréniou, ako i zistenými duševnými poruchami. V čase spáchania skutkov obvinený nemohol svoje konanie ovládať, jeho ovládacia schopnosť bola vymiznutá vplyvom duševnej choroby úplne a jeho rozpoznávacia schopnosť bola vplyvom duševnej choroby znížená podstatne. Znalci doporučujú obvinenému uložiť ochrannú psychiatrickú liečbu ústavnou formou dlhodobejšieho charakteru, nakoľko celková prognóza priebehu jeho duševnej choroby je mimoriadne nepriaznivá a celkové riziko recidívy páchania trestnej činnosti znalci považujú za mimoriadne vysoké. Znalci doporučujú obvineného natrvalo umiestniť do domova sociálnych služieb. V závere posudku znalci konštatovali, že vzhľadom k opakovanému páchaniu spoločensky mimoriadne nebezpečnej trestnej činnosti, s prihliadnutím k faktu, že obvinený je zneužívaný a navádzaný inými osobami k páchaniu trestnej činnosti ako i tým, že ide už o duševnú chorobu s dlhoročne nepriaznivým priebehom (prakticky v koncovom štádiu) navrhujú úplne pozbavenie spôsobilosti na právne úkony. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka